Vuoden kaunein kirja

Vuoden kaunein kirja on vuosittain järjestettävä arviointi edellisen vuoden aikana ilmestyneistä kirjoista. Vuoden kauneimpien kirjojen kokoelmasta yksi kirja palkitaan Vuoden kaunein kirja -arvonimellä, muut Kirjataiteen kaunis kirja -palkinnolla. Omana ryhmänään valitaan vuoden onnistuneimmat kirjan kannet. vuoden kauneimmat kirjat on valittu yhtäjaksoisesti vuodesta 1947 lähtien. Vuosina 1970–2006 nimitys oli Kirjavaliot.

Valinnan tekee Suomen kirjataiteen komitea ry, ja tarkoituksena on kiinnittää huomio kirjoihin kirjataiteellisina kokonaisuuksina. Yhdistys valitsee vuosittain Vuoden kauneimpien kirjojen kokoelman ja harjoittaa kirjataiteeseen liittyvää tiedotus- ja valistustoimintaa. Komitean puheenjohtaja on Ville Hänninen.

Vuoden kauneimpia kirjoja valitessaan komitea pyrkii löytämään teoksia, joissa muoto ja sisältö tukevat toisiaan mahdollisimman hyvin. Arvioinnin lähtökohtana on graafinen kokonaissuunnittelu typografiasta alkaen ja valmiiseen painotuotteeseen saakka. Klassisen kirjapainotaidon ohella komitea arvostaa tuoreita, uutta luovia ratkaisuja.

Kilpailun järjestämiseen komitea saa rahoitustukea Suomen Messusäätiöltä. Yhteistyössä on mukana  Kansalliskirjasto. Vuoden kauneimmat kirjat -kokoelma on vuosittain näytteillä Suomessa muun muassa kirjastoissa ja kirjamessuilla sekä ulkomailla kansainvälisissä näyttelyissä ja kilpailuissa. Vuoden kauneimmat kirjat valitaan vuosittain yli 30 maassa. Suomessa vuoden kauneimmat kirjat on valittu yhtäjaksoisesti vuodesta 1947 lähtien.

Komitean raadit
Komitean esiraati arvioi kilpailuun lähetetyt kirjat ja esittelee ne raadille, joka päättää kauneimpien kirjojen valikoimasta. Raatien työskentelyyn osallistuvat seuraavien kirja- ja graafisen alan järjestöjen ja laitosten edustajat: 

 Aalto-yliopisto – taiteiden ja suunnittelun korkeakoulu
 Bibliofiilien seura ry
 Freelance-graafikot
 Graafinen Teollisuus ry 
 Grafia ry
 Kansalliskirjasto
 Kirjansitojamestarien kilta
 Kuvittajat ry
 Lahden ammattikorkeakoulu – muotoilu- ja taideinstituutti
 Mediaunioni MDU ry
 Metropolia ammattikorkeakoulu – viestinnän koulutusohjelma
 Suomen arvostelijain liitto ry
 Suomen Kirjastoseura
 Suomen Messusäätiö
 Suomen taidegraafikot ry
 Suomen Valokuvajärjestöjen keskusliitto Finnfoto ry 
 TEAM teollisuusalojen ammattiliitto ry.

Vuoden kaunein kirja -palkitut
 1993 Kristiina Louhi, Meidän Tomppa
 1995 Mare Balticum, suunnittelija Kalervo Katajavuori, John Nurmisen säätiö, 
 2003 Helene Schjerfbeck. Malleja Modeller Models. Graafinen suunnittelija, päällyksen ja sidoksen muotoilija: Martti Ruokonen. WSOY 2003.
 2004 Prinsessojen satuaarre. Graafinen suunnittelija: Raija Pitkänen. Kuvittaja: Kristiina Louhi. Otava .
 2006 Staden – Kaupunki. Graafinen suunnittelija: Pentti Sammallahti ja Martti Lundström. Kuvittaja, valokuvaaja ja sidoksen muotoilija: Pentti Sammallahti. Opus.
 2007 Apollon i Daphnes famn: Om Göran Schildts konstsyn, suunnittelija Anders Carpelan; ja Luonnoskirja – The Sketchbook suunnittelijat Leena-Kaisa Rosenberg, Sakke Yrjölä, Lotta Nieminen, Anssi Räisänen, Mikko Luotonen ja Jaakko Pietiläinen.
 2008 Louhisaaren linnan talousreseptit, graafinen suunnittelu Pekka Krankka, SKS .
 2009 Amour unit deux cœurs, Henry Lönnforsin miniatyyrikokoelma, suunnittelija Minna Luoma. Turun taidemuseo, 2009
 2010 Helena Soiri-Snellman, Atrium – Erik Bryggman ja Turun arkkitehtuuri, Kirjan graafinen suunnittelija Dog Design.
 2011 Harry Salmenniemi, Runojä. Otava, Kirjan graafinen suunnittelija Markus Pyörälä.
 2012 Jaakko Yli-Juonikas, Neuromaani. Otava, Kirjan graafinen suunnittelija Markus Pyörälä.
 2013 Lasse J. Laine, Suomen luonto. Otava. Kirjan graafiset suunnittelijat Piia Aho ja Venla Koski.
 2014 Antti Linnovaara, Pilvi Kalhama, Andreas Schlaegel, & Mika Hannula: Tuomas A. Laitinen – Fundamental Matter (Emman näyttelyjulkaisu). Graafinen suunnittelu Pekka Toivonen.
 2015 Liisa Kaski (toim.), Kalevala ja opas sen lukemiseen. Graafinen suunnittelu Sanna-Reeta Meilahti.
 2016 Hanna Koikkalainen, Raja. Graafinen suunnittelu Anne-Mari Ahonen
 2017 Kaisa Leka & Christoffer Leka, Imperfect. Graafinen suunnittelu Christoffer Leka, kuvitus Kaisa Leka
 2018 Kimmo Oksanen, Heidi Piiroinen (valokuvat), Ohikuljetut – Erään kerjäläisperheen tarina. Graafinen suunnittelu Johannes Nieminen.
 2019 Sakari Piippo, Eräitä huomioita Suomen poliittisesta järjestelmästä. Graafinen suunnittelu Anna-Mari Tenhunen.
2020 Ville Linna, Chasing Light – The archival photographs and drawings of Paavo Tynell. Graafinen suunnittelu Antti Valta.
2021 Matti Hagelberg, Läskimooses. Graafinen suunnittelija ja kuvittaja Matti Hagelberg.

Lähteet 
 Vuoden kaunein kirja -sivusto

Viitteet

Suomen kirjallisuus
Kirjapainotaito
Kunniamaininnat